הנס מודרו

הנס מודרו (בגרמנית: Hans Modrow; 27 בינואר 1928 – 10 בפברואר 2023) היה פוליטיקאי גרמני שכיהן כראש הממשלה הקומוניסטי האחרון של גרמניה המזרחית.

מודרו, שנכנס לתפקידו באמצע המהפכה השלווה, היה המנהיג דה פקטו של המדינה במשך רוב החורף של 1989 ו-1990. הוא היה דמות מעבר, וסלל את הדרך לבחירות החופשיות הראשונות והיחידות בגרמניה המזרחית וכלל פוליטיקאים רבים מהאופוזיציה בקבינט שלו.

לאחר סיום השלטון הקומוניסטי ואיחוד גרמניה מחדש הוא הורשע בהונאת בחירות ובעדות שקר על ידי בית המשפט המחוזי של דרזדן ב-1995 בשל היותו פקיד מפלגת האיחוד הסוציאליסטי (SED, מפלגת השלטון בגרמניה המזרחית) האחראי על תהליך הבחירות. מאוחר יותר הוא הורשע באישום הראשון ונידון למאסר על-תנאי של תשעה חודשים. הוא היה אחד מהבכירים לשעבר ב-SED הבודדים שלא גורשו, וכיהן כיושב ראש הכבוד של מפלגת הסוציאליזם הדמוקרטי (PDS) ונשיא "מועצת הזקנים" של מפלגת השמאל הגרמנית די לינקה משנת 2007 ועד מותו.

== ביוגרפיה ==
=== ראשית חייו וחינוך ===
מודרו נולד ב-27 בינואר 1928 ביאסניץ , מחוז פומרניה, הרייך הגרמני, כיום יאסייניצה, חלק מהעיירה פוליץ בפולין.<ref name="Zur Person"></ref> כילד הוא היה מנהיג סניף הנוער ההיטלראי ולמד בפולקסשול. הוא הוכשר כמכונאי מ-1942 עד 1945, והיה מלא בשנאה עזה כלפי הבולשביקים, אותם ראה כתתי-אדם, נחותים מהגרמנים מבחינה פיזית ומוסרית.<ref name="IC"></ref><ref name=":0"></ref> במשך שישה חודשים במהלך הפצצת בעלות הברית על שצ'צ'ין הוא שירת ככבאי מתנדב.<ref name=":0" /> מאוחר יותר שירת זמן קצר בפולקסשטורם בינואר 1945,<ref name=":0" /><ref name="Zur Person" /> ולאחר מכן נלכד כשבוי מלחמה על ידי הצבא האדום הסובייטי בשטרלזונד במאי 1945. הוא ואסירים גרמנים נוספים נשלחו לעבודה בחווה בפומרניה הרחוקה. עם הגעתו נגנב תרמילו, מה שגרם לו להתחיל לפקפק באחוות הגרמנים, כביכול. ימים לאחר מכן הוא מונה לנהג של קפטן סובייטי, ששאל אותו על היינריך היינה, משורר גרמני. מודרו מעולם לא שמע על היינה והרגיש נבוך מכך שהאנשים שעליהם חשב כ"תת-אדם" יודעים על התרבות הגרמנית יותר ממנו. לאחר שהועבר למחנה שבויים ליד מוסקבה, הוא הצטרף ל עבור חברי הוורמאכט וקיבל הכשרה במרקסיזם-לניניזם, אידאולוגיה אותה אימץ.<ref name="IC" /><ref name=":0" /> עם שחרורו בשנת 1949 עבד כמכונאי עבור מפעל הרכבות LEW הניגסדורף.<ref name="Zur Person" /> באותה שנה הצטרף למפלגת האיחוד הסוציאליסטי של גרמניה (SED).<ref name="Zur Person" />

מ-1949 עד 1961 עבד מודרו בתפקידים שונים ב (FDJ) בברנדנבורג, מקלנבורג וברלין, וב-1952–1953 למד במכללת קומסומול במוסקבה.<ref name="Zur Person" /> בשנת 1953 השתתף בהלווייתו של מנהיג ברית המועצות יוסיף סטלין. מ-1953 עד 1961 הוא שימש כפעיל FDJ בברלין המזרחית.<ref name="Zur Person" /> מ-1954 עד 1957 למד בבית הספר קרל מרקס של ה-SED בברלין, וסיים את לימודיו כמדען חברתי.<ref name="Zur Person" /> בשנים 1959–1961 למד באוניברסיטה לכלכלה בברלין-קרלשורסט וקיבל תואר כלכלן.<ref name="Zur Person" /> הוא קיבל את הדוקטורט שלו באוניברסיטת הומבולדט של ברלין בשנת 1966.<ref name="Zur Person" /> שירות הביון הפדרלי של גרמניה המערבית (BND) עקב אחרי מודרו בתצפית מ-1958 עד 2013.

=== קריירה במפלגה הקומוניסטית ===
למודרו הייתה קריירה פוליטית ארוכה בגרמניה המזרחית, כששימש כחבר בפולקסקאמר מ-1957 עד 1990 ובוועד המרכזי של ה-SED מ-1967 עד 1989.<ref name="Zur Person" /> בין השנים 1961–1967 היה המזכיר הראשון של הנהלת המחוז של ה-SED בברלין-קופניק ומזכיר התסיסה והתעמולה בשנים 1967–1971 בהנהגת ה-SED בברלין.<ref name="Zur Person" /> במהלך תקופה זו היה מעורב בהקמת מועדון הכדורגל אוניון ברלין. בשנים 1971 עד 1973 עבד כראש מחלקת התסיסה של ה-SED.<ref name="Zur Person" /> בשנת 1975 הוענק לו מסדר ההצטיינות הפטריוטי של גרמניה המזרחית ומסדר קרל מרקס בשנת 1978.

משנת 1973 ואילך הוא היה המזכיר הראשון של ה-SED בדרזדן, העיר השלישית בגודלה בגרמניה המזרחית.<ref name="Zur Person" /> נמנע ממנו להתרומם מעבר לראש מפלגה מקומית, בעיקר מפני שהיה אחד ממנהיגי ה-SED הבודדים שהעזו למתוח ביקורת פומבית על ראש ה-SED הוותיק, אריך הונקר. הוא פיתח כמה קשרים חשובים עם ברית המועצות, כולל המנהיג הסובייטי מיכאיל גורבצ'וב. מודרו תמך בתחילה ברפורמות הגלאסנוסט והפרסטרויקה של גורבצ'וב. בתחילת 1987 בחנו גורבצ'וב והק.ג.ב. בחנו את האפשרות למנות את מודרו כיורשו של הונקר. בשנים 1988–1989 ניהל השטאזי, בהוראת הונקר ואריך מילקה, ניהלה מבצע מעקב מסיבי נגד מודרו במטרה לאסוף מספיק ראיות כדי להרשיעו בבגידה.

=== המהפכה השלווה וראשות הממשלה ===
במהלך המהפכה השלווה של 1989 הורה מודרוב לאלפי אנשי פולקספוליציי, שטאזי, קבוצות המאבק של מעמד הפועלים וכוחות צבא העם הלאומי לעצור הפגנה בדרזדן האופטבאנהוף ב-4-5 באוקטובר. כ-1,300 בני אדם נעצרו. בטלקס סודי ביותר ומוצפן להונקר ב-9 באוקטובר דיווח מודרו: "במחויבות הנחושה של החברים לגופי הביטחון, דוכאו התפרעויות הטרור נגד המדינה".<ref name="focus"></ref>

כשהונקר הופל ב-18 באוקטובר, קיווה גורבצ'וב שמודרו יהפוך למנהיג ה-SED החדש, אך במקומו נבחר אגון קרנץ. הוא הפך לראש הממשלה בעקבות התפטרותו של וילי שטוף ב-13 בנובמבר, ארבעה ימים לאחר נפילת חומת ברלין. ה-SED ירד רשמית מהשלטון ב-1 בדצמבר. קרנץ התפטר יומיים לאחר מכן, ב-3 בדצמבר. מכיוון שראשות הממשלה הייתה המשרה הממלכתית הגבוהה ביותר בגרמניה המזרחית, הפך מודרו למנהיג דה פקטו של המדינה.

כדי להימנע מדרישת האופוזיציה לפירוק מוחלט של השטאזי שונה שמו ל"משרד לביטחון לאומי" (Amt für Nationale Sicherheit – AfNS) ב-17 בנובמבר 1989. גם הניסיון של מודרו למתג אותו מחדש כ"משרד להגנת החוקה של גרמניה המזרחית" (Verfassungsschutz der DDR) נכשל עקב לחץ מצד הציבור ומפלגות האופוזיציה, וה-AfNS פורק ב-13 בינואר 1990. ממשלת מודרו נתנה הוראה להשמיד תיקי שטאזי מפלילים.<ref name="focus" />

ב-7 בדצמבר 1989 קיבל מודרו את הצעתן של קבוצות האופוזיציה בשולחן העגול לקיים בחירות חופשיות בתוך שישה חודשים. מודרו והשולחן העגול הסכימו ב-28 בינואר להקדים את הבחירות ל-18 במרץ. בשלב זה הוסיפה מפלגת האיחוד הסוציאליסטי את "מפלגת הסוציאליזם הדמוקרטי" לשמה. החלק "האיחוד הסוציאליסטי" הוסר ממנו בפברואר. חלק ממפלגות השולחן העגול חתרו למודל "דרך שלישית" של סוציאליזם דמוקרטי ולכן הסכימו עם מודרו להאט או לחסום איחוד מחדש עם גרמניה המערבית הקפיטליסטית. כשכוחו של משטר המפלגה הסוציאליסטית הולך ונחלש, מודרו הציע ב-1 בפברואר 1990 תהליך איטי בן שלושה שלבים שייצור קונפדרציה גרמנית נייטרלית והמשיך להתנגד לאיחוד "מהיר". קריסת כלכלת גרמניה המזרחית בתחילת 1990 והבחירות החופשיות המתקרבות אפשרו לממשלתו של הלמוט קוהל בבון להתעלם מהדרישה של מודרו לנייטרליות.

מ-5 בפברואר 1990 ואילך, כלל מודרו שמונה נציגים של מפלגות אופוזיציה וקבוצות זכויות האזרח כשרים ללא תיק בקבינט שלו. ב-13 בפברואר 1990 נפגש מודרו עם קנצלר גרמניה המערבית הלמוט קוהל, וביקש הלוואת דיור בסך 15 מיליארד מארק גרמני, אשר נדחתה על ידי קוהל. מודרו נשאר ראש הממשלה עד הבחירות ב-18 במרץ 1990.<ref name="Zur Person" /> המפלגה גירשה את הונקר, קרנץ ומנהיגים אחרים מהתקופה הקומוניסטית בפברואר 1990.

=== הרשעה פלילית ===
ב-27 במאי 1993 הרשיע בית המשפט המחוזי של דרזדן את מודרו בהונאת בחירות שבוצעה בבחירות המוניציפליות בדרזדן במאי 1989 על ידי המעטת אחוז המצביעים שסירבו להצביע עבור הרשימה המפלגתית.<ref name="NYTvote" /> הוא הודה באשמה, אך טען שהמשפט הונע ממניעים פוליטיים וכי לבית המשפט אין סמכות שיפוט על פשעים שבוצעו בגרמניה המזרחית.<ref name="NYTvote" /> השופט סירב להטיל עונש מאסר או קנס.<ref name="NYTvote"></ref> בית המשפט המחוזי בדרזדן ביטל את ההחלטה באוגוסט 1995 ומודרו נידון לתשעה חודשי מאסר על-תנאי.

=== חיים מאוחרים ומותו ===
לאחר איחוד גרמניה מחדש כיהן מודרו כחבר בבונדסטאג (1990–1994)<ref name="Zur Person" /> וב (1999–2004). לאחר שעזב את תפקידו כתב מספר ספרים על חוויותיו הפוליטיות, השקפותיו הפוליטיות המרקסיסטיות ואכזבתו מפירוק הגוש המזרחי.<ref name="perestroika_and_germany"></ref><ref name="aufbruch_und_ende"></ref> אף על פי שתמך ברפורמות של גורבצ'וב בשנות ה-80, לאחר נפילת הקומוניזם ביקר אותן על כך שהחלישו את כלכלת הגוש המזרחי. בשנת 2006 הוא האשים גרמניה המערבית בהרג המזרח גרמנים על ידי המשטר הקומוניסטי בחומת ברלין, ולאחר מכן הגן על בניית החומה כאמצעי הכרחי למניעת מלחמת עולם שלישית.<ref name=":1"></ref> הוא גם כינה את גרמניה המזרחית "דמוקרטיה יעילה". הוא ספג ביקורת על שמירה על קשרים עם קבוצות נאו-סטליניסטים. בשנת 2018 הוא תבע את שירות הביון הפדרלי של גרמניה על גישה לתיקי מודיעין מערב גרמנים עליו מתקופת המלחמה הקרה. ב-2019 הוא מתח ביקורת על הרחבת נאט"ו, ארגון שהתנגד לחברותה של גרמניה המאוחדת בו.<ref name=":1" /> מודרו מת ב-10 בפברואר 2023, בגיל 95.<ref name=":2"></ref>

== גלריה ==
<gallery widths="200" heights="135">
קובץ:KohlModrowMomperBrandenburgerTor.jpg|מודרו (משמאל) עם קנצלר גרמניה המערבית הלמוט קוהל במהלך פתיחת שער ברנדנבורג ב-22 בדצמבר 1989
קובץ:Bundesarchiv Bild 183-1990-0313-021, Demmin, PDS-Wahlkampfauftritt Hans Modrow.jpg|מודרו נואם בעצרת ב-13 במרץ 1990
קובץ:Modrow.jpg|מודרו ב-1989
קובץ:Bundesarchiv_Bild_183-1989-1117-431,_Hans_Modrow,_Dr..jpg|מודרו ב-1989
</gallery>

== קישורים חיצוניים ==

== הערות שוליים ==

קטגוריה:ראשי ממשלת גרמניה המזרחית
קטגוריה:פוליטיקאים גרמנים
קטגוריה:פוליטיקאים מזרח גרמנים
קטגוריה:חברי הבונדסטאג
קטגוריה:חברי הפרלמנט האירופי מטעם גרמניה
קטגוריה:מקבלי עיטור הידידות (רוסיה)
קטגוריה:גרמנים שנולדו ב-1928
קטגוריה:גרמנים שנפטרו ב-2023